Document ID: 32008D0276

KOMISIJOS SPRENDIMAS
2008 m. kovo 17 d.
iš dalies keičiantis Sprendimą 2005/338/EB, kad būtų pratęstas ekologinių kriterijų, taikomų stovyklavietės paslaugoms suteikiant Bendrijos ekologinį ženklą, galiojimas
(pranešta dokumentu Nr. C(2008) 1128)
(Tekstas svarbus EEE)
(2008/276/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos (1), ypač į jo 6 straipsnio 1 dalies antrą pastraipą,
pasikonsultavusi su Europos Sąjungos ekologinio ženklinimo valdyba,
kadangi:
(1)
2005 m. balandžio 14 d. Komisijos sprendime 2005/338/EB, nustatančiame ekologinius kriterijus, taikomus suteikiant Bendrijos ekologinį ženklą stovyklavietės paslaugoms (2), nurodyti ekologiniai kriterijai nustoja galioti 2008 m. balandžio 14 d.
(2)
Pagal Reglamentą (EB) Nr. 1980/2000 Sprendimu 2005/338/EB nustatyti ekologiniai kriterijai ir atitinkami vertinimo bei patikros reikalavimai buvo laiku persvarstyti.
(3)
Atsižvelgiant į skirtingus persvarstymo proceso etapus, atitinkamą kriterijų galiojimo laikotarpį reikėtų pratęsti 18 mėnesių.
(4)
Todėl Sprendimas 2005/338/EB turėtų būti atitinkamai iš dalies pakeistas.
(5)
Šiame sprendime numatytos priemonės atitinka Reglamento (EB) Nr. 1980/2000 17 straipsniu įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2005/338/EB 5 straipsnis pakeičiamas taip:
„5 straipsnis
„Stovyklavietės paslaugų“ produktų grupei taikomi ekologiniai kriterijai ir susiję vertinimo bei patikros reikalavimai galioja iki 2009 m. spalio 31 d.“
2 straipsnis
Šis sprendimas skirtas valstybėms narėms.
Priimta Briuselyje, 2008 m. kovo 17 d.

Labels: 0
3